Tézy vykonávacích predpisov

  

k návrhu zákona o registrácii odrôd pestovaných rastlín a uvádzaní množiteľského materiálu pestovaných rastlín do obehu

Tieto vykonávacie predpisy ustanovia podrobnosti o 

· zozname druhov podľa § 3 ods. 1,

· druhoch pestovaných rastlín, pre ktoré je podmienkou registrácie overenie hospodárskej hodnoty podľa § 4 ods. 2 písm. d),

· vykonávaní odrodových skúšok, o poskytovaní množiteľského materiálu na vykonanie odrodových skúšok, o náležitostiach žiadosti o registráciu odrody podľa § 3, o náležitostiach žiadosti o predĺženie registrácie odrody podľa § 5, o náležitostiach žiadosti k názvu odrody podľa § 3 ods. 6 písm. b) a o úradnom opise odrody (§ 2 ods. 18),

· výkone šľachtenia odrôd rastlín a o vedení dokumentácie podľa § 8,

· postupe pri vykonávaní skúšok registrovaných odrôd druhov pestovaných rastlín, aj na určenie spôsobu vykonávania týchto skúšok, komplexného hodnotenia hospodárskych vlastností odrôd a bližších podmienok skúšok registrovaných odrôd podľa § 10,

· podmienkach skúšania odrôd na účely ich registrácie, predĺženia doby ich registrácie a zrušenia ich registrácie,

· podmienkach skúšania geneticky modifikovaných odrôd na účely ich registrácie, 

· náležitostiach listiny registrovaných odrôd (§ 7),

· uznávaní množiteľských porastov,

· uznávaní množiteľského materiálu registrovaných odrôd chmeľu a tabaku,

· uznávaní  ovocných druhov, viniča  a chmeľu testovaných na prítomnosť známych vírusových chorôb a vírusom podobných organizmov (VF) a testovaných na prítomnosť hospodársky dôležitých vírusových chorôb a vírusom obdobným organizmov (VT),

· poverovaní činnosti pri uznávaní množiteľských porastov a pri uznávaní množiteľských materiálov,

· skúšaní osív a sadív a o odbere vzoriek,

· spôsobe výkonu kontroly dovezeného množiteľského materiálu z tretích krajín,

· spôsobe a rozsahu výkonu kontroly kvality množiteľského materiálu uvádzaného do obehu,

· uvádzaní zmesí do obehu,

· termínoch a spôsobe podávania žiadostí o uznávanie množiteľského materiálu,

· vzoroch dokladov vydávaných kontrolným ústavom alebo poverenými osobami,

· vegetačných skúškach pestovaných rastlín,

· evidencii a skladovaní množiteľského materiálu,

· spôsobe prepravy množiteľského materiálu,

· prihlasovaní množiteľských porastov.

